Σίμων ο Μυροβλήτης

Ο Όσιος Σίμων ο Μυροβλήτης (απεβ. το 1287) είναι Άγιος της Ορθόδοξης Εκκλησίας που εορτάζει στις 28 Δεκεμβρίου. Ο Σίμων, γνωστός και ως Σίμων ο Αθωνίτης έζησε τον 13ο αι., και υπήρξε ιδρυτής και κτήτορας της Μονής της Σιμωνόπετρας στο Άγιο Όρος.

Το συναξάριό του λέει ότι ο Σίμων ήταν ερημίτης, που ζούσε σε μία σπηλιά στο Άγιο Όρος κοντά στον βράχο, ο οποίος σήμερα είναι γνωστός ως Σιμωνόπετρα ή Βράχος του Σίμωνα. Σε ένα όνειρο η Θεοτόκος τον κάλεσε να κτίσει ένα μοναστήρι στον βράχο, υποσχόμενη να το προστατεύσει και να φροντίσει αυτόν και το μοναστήρι. Μία άλλη ιστορία είναι, ότι ένα βράδυ είδε ένα αστέρι τόσο λαμπερό, που το ταύτισε με το αστέρι της Βηθλεέμ. Παρακολουθώντας το πολλές νύχτες, το είδε να μένει ακίνητο, στην αρχή νομίζοντας ότι ήταν ένας δαιμονικός πειρασμός, αλλά την παραμονή των Χριστουγέννων το αστέρι στάθηκε επάνω από έναν υψηλό βράχο και μία φωνή είπε: «Εδώ, Σίμωνα, πρέπει να βάλεις τα θεμέλια του μοναστηριού σου για τη σωτηρία των ψυχών». Έκτισε λοιπόν το μοναστήρι και του έδωσε το όνομα Νέα Βηθλεέμ. Παραμένει αφιερωμένο στη Γέννηση του Ιησού.

Ο Σίμων εκοιμήθη το 1287 και αργότερα δοξάστηκε με πολλά θαύματα, που οδήγησαν στην αγιοποίησή του. Τα ιερά λείψανά του αναφέρεται ότι ρέουν μύρο, δίνοντάς του το επίθετο του Μυροβλήτη.

Η ημερομηνία ίδρυσης που αναφέρει το μοναστήρι του είναι το 1267.

Η ημερομηνία γέννησης του Σίμωνα είναι αβέβαιη· αναφέρεται ότι έζησε το δεύτερο μισού του 13ου αιώνα, και τα αρχεία του μοναστηριού αναφέρουν ότι απεβίωσε το 1287. Ωστόσο, το Βρετανικό Μουσείο προτείνει ότι έζησε από το π. 1200 έως το π. 1300.

Σημειώσεις 

Μυροβλύτες
Βυζαντινοί του 13ου αιώνα
Χριστιανοί άγιοι του 13ου αιώνα
Χριστιανικός μοναχισμός
Αγιορείτες